paragraph_text: St. George (službeno engleski: Town of St. George ili St. George's Town) je grad na istoimenom otoku i općini na Bermudima. St.George je bila treća britanska kolonija u Americi, a s obzirom na to da su ranije dvije, St. John's na Newfoundlandu i Jamestown u Virginiji bile zapravo utvrde koje su status grada dobile kasnije, St. George je najstariji britanski grad u Americi, osnovan 1612. godine.<ref>The Royal Gazette, World Heritage (Town of St. George's and related fortifications) Supplement, 22. veljače, 2001. Danas je najveći grad na Bermudima. God. 2000., St. George s pripadajućim utvrdama je upisan na UNESCO-ov popis mjesta svjetske baštine u Sjevernoj Americi kao primjer najstarijih gradova Novog Svijeta koji svojim utvrdama prikazuje razvoj vojne inženjerije od 17. do 20. stoljeća.